Author: Mogoňová
Last saved by: Viera Martincová
Company: UVZ SR

Predkladacia správa

Návrh nariadenia vlády Slovenskej republiky, ktorým sa ustanovujú podrobnosti o požiadavkách na zariadenia, pri ktorých prevádzke dochádza ku kontaktu s ľudským telom a o náležitosti ich prevádzkového poriadku sa predkladá na základe § 44 písm. k) zákona č. 129/2006 Z. z. o verejnom zdravotníctve a o zmene a doplnení niektorých zákonov.
Účelom nariadenia vlády je v nadväznosti na úpravu v zákone č. 126/2006 Z. z. o verejnom zdravotníctve a o zmene a doplnení niektorých zákonov vytvoriť podmienky na ochranu zdravia osôb, ktorým sa v zariadeniach poskytujú služby, ako aj na ochranu zdravia zamestnancov  týchto zariadení. Vzhľadom na charakter poskytovaných služieb je úprava významná aj  z hľadiska predchádzania vzniku a šíreniu prenosných ochorení.
	Návrh nariadenia vlády upravuje podrobnosti o požiadavkách na stavebno-technické riešenie, priestorové usporiadanie, vybavenie a vnútorné členenie zariadení, pri ktorých prevádzke dochádza ku kontaktu s ľudským telom, podrobnosti o požiadavkách na pracovné postupy, prístroje, pracovné nástroje,  pomôcky a  prípravky používané v týchto zariadeniach, podrobnosti o požiadavkách na prevádzku  zariadení a náležitosti ich prevádzkového poriadku. 
	Návrh nariadenia vlády nezakladá zvýšené nároky na štátny rozpočet, rozpočty obcí alebo rozpočty vyšších územných celkov a nemá vplyv ekonomický, environmentálny a ani vplyv na zamestnanosť a podnikateľské prostredie. Z uvedeného dôvodu doložka finančných, ekonomických, environmentálnych vplyvov, vplyvov na zamestnanosť a podnikateľské prostredie nie je súčasťou tohto materiálu.
	Návrh nariadenia vlády bol v rámci pripomienkového konania zaslaný na zaujatie stanoviska celkom  41 pripomienkujúcim orgánom; vyhodnotenie pripomienkového konania je súčasťou tohto materiálu. Hromadná pripomienka zo strany verejnosti uplatnená nebola.
	Návrh nariadenia vlády prerokovala Legislatívna rada vlády Slovenskej republiky dňa 25.4.2006; všetky jej všetky odporúčania a pripomienky sú zapracované v návrhu nariadenia vlády.